พระยาบุรีนวราษฐ์ (ชวน สิงหเสนี)

จางวางโท พระยาบุรีนวราษฐ์ นามเดิม ชวน สกุลสิงหเสนี (3 สิงหาคม 2428–7 กุมภาพันธ์ 2468) ขุนนางชาวไทย อดีตอัครราชทูตประจำ อังกฤษ เนเธอร์แลนด์และเบลเยี่ยม และอดีตอัครราชทูตประจำสหรัฐอเมริกา

**ประวัติ**
พระยาบุรีนวราษฐ์มีชื่อเดิมว่า ชวน เกิดเมื่อวันที่ 3 สิงหาคม พ.ศ. 2428 เป็นบุตรชายของพระยาอนุชิตชาญไชย (สาย สิงหเสนี) กับคุณหญิงเชย อนุชิตชาญไชย ภรรยาเอก โดยเป็นบุตรชายเพียงคนเดียวและคนสุดท้องในบรรดาพี่น้อง 3 คนที่เกิดจากคุณหญิงเชย
จบการศึกษาจากโรงเรียนราชวิทยาลัยและมหาวิทยาลัยเคมบริดจ์ ประเทศอังกฤษ ด้านชีวิตครอบครัวสมรสกับคุณหญิงเนื่อง บุรีนวราษฐ์ ธิดาของพระยาสิงห์เสนี (สอาด สิงหเสนี)
จางวางโท พระยาบุรีนวราษฐ์ ถึงแก่อนิจกรรมด้วยโรคฝีในลำคอเมื่อวันที่ 7 กุมภาพันธ์ พ.ศ. 2468

**รับราชการ**
ในปี พ.ศ. 2452 ท่านได้เข้ารับราชการใน กระทรวงพระคลังมหาสมบัติ ในตำแหน่งเลขานุการกระทรวงพระคลังมหาสมบัติและได้รับพระราชทานสัญญาบัตรเป็น หลวงเทพรัตน์นรินทร์ เมื่อวันที่ 25 ตุลาคม พ.ศ. 2452 จากนั้นจึงย้ายมารับราชการในกรมมหาดเล็ก ในตำแหน่งปลัดบัญชาการกรมมหาดเล็กและได้รับโปรดเกล้าฯ ให้แต่งเครื่องแต่งตัวอย่าง มหาดเล็ก ชั้นที่ 3 เอก เทียบเท่าชั้นหุ้มแพรเมื่อวันที่ 7 มกราคม พ.ศ. 2453 ต่อมาท่านได้รับพระราชทานสัญญาบัตรเป็น หลวงบุรีนวราษฐ์ เมื่อวันที่ 13 มกราคม พ.ศ. 2453 และโปรดเกล้าฯ ให้แต่งเครื่องแต่งตัวอย่าง มหาดเล็ก ชั้นที่ 2 ตรี เทียบเท่าชั้นจ่า เมื่อวันที่ 16 เมษายน พ.ศ. 2454 ต่อมาในวันที่ 30 สิงหาคม ปีเดียวกันท่านก็ได้รับโปรดเกล้าฯ ให้แต่งเครื่องแต่งตัวอย่าง มหาดเล็ก ชั้นที่ 2 เอก เทียบเท่าชั้นหัวหมื่น จากนั้นในวันที่ 8 กันยายน พ.ศ. 2455 ท่านได้รับพระราชทานสัญญาบัตรเป็น พระยาบุรีนวราษฐ์ พร้อมกับเลื่อนยศเป็น จางวางตรี ในวันเดียวกัน

**ยศและบรรดาศักดิ์**
 เลขานุการกระทรวงพระคลังมหาสมบัติ- 25 ตุลาคม พ.ศ. 2452 หลวงเทพรัตน์นรินทร์ ถือศักดินา ๖๐๐- ปลัดบัญชาการกรมมหาดเล็ก- 7 มกราคม พ.ศ. 2453 แต่งเครื่องแต่งตัวอย่าง มหาดเล็ก ชั้นที่ 3 เอก (เทียบเท่าชั้นหุ้มแพร)- 13 มกราคม พ.ศ. 2453 หลวงบุรีนวราษฐ์- 16 เมษายน พ.ศ. 2454 แต่งเครื่องแต่งตัวอย่าง มหาดเล็ก ชั้นที่ 2 ตรี (เทียบเท่าชั้นจ่า)- 6 พฤษภาคม พ.ศ. 2454 นายหมู่ใหญ่ เลขานุการกองเสือป่า- 29 สิงหาคม พ.ศ. 2454 พระบุรีนวราษฐ์ ถือศักดินา ๑๐๐๐- 30 สิงหาคม พ.ศ. 2454 แต่งเครื่องแต่งตัวอย่าง มหาดเล็ก ชั้นที่ 2 เอก (เทียบเท่าชั้นหัวหมื่น)- 30 กันยายน พ.ศ. 2454 นายกองตรี- 8 กันยายน พ.ศ. 2455 พระยาบุรีนวราษฐ์ จางวางมหาดเล็ก ถือศักดินา ๓๐๐๐ - 8 กันยายน พ.ศ. 2455 จางวางตรี- 1 มกราคม 2455 – นายร้อยเอก ในกรมทหารบก- 2 มกราคม พ.ศ. 2455 ร้อยเอกพิเศษ ในกรมทหารรักษาวัง- 8 มิถุนายน พ.ศ. 2456 นายกองโท- 25 กรกฎาคม 2456 – มหาเสวกตรี- 26 พฤศจิกายน พ.ศ. 2457 - จางวางโท- 4 ธันวาคม พ.ศ. 2457 - นายกองเอก- 8 ธันวาคม พ.ศ. 2457 มหาเสวกโท- 14 มกราคม พ.ศ. 2458 นายพลเสือป่า- 13 ธันวาคม พ.ศ. 2461 พันตรีพิเศษ ในกรมทหารรักษาวัง

**ตำแหน่ง**
 25 กรกฎาคม พ.ศ. 2456 ราชเลขานุการฝ่ายต่างประเทศ- 17 พฤศจิกายน พ.ศ. 2456 กรรมการจัดการโรงเรียนมหาดเล็กหลวง- 10 มีนาคม พ.ศ. 2456 ราชเลขานุการในพระองค์- 4 เมษายน พ.ศ. 2458 องคมนตรี- 1 เมษายน พ.ศ. 2462 อรรคราชทูตมีอำนาจเต็มประจำราชสำนักอังกฤษ วิลันดา และเบลเยียม- 14 เมษายน 2462 – พ้นจากตำแหน่งปลัดเสือป่าและเลขานุการสภากรรมการกลางจัดการลูกเสือ เป็นนายเสือป่ากองนอกสังกัดกรมปลัดเสือป่า- 5 พฤษภาคม 2462 – เข้าเฝ้ากราบถวายบังคมลาไปรับตำแหน่งอรรคราชทูต- 24 มกราคม พ.ศ. 2465 อรรคราชทูตพิเศษประจำสหรัฐอเมริกา

**เกียรติยศ**

**เครื่องราชอิสริยาภรณ์**
ได้รับพระราชทานเครื่องราชอิสริยาภรณ์ทั้งสยามและต่างประเทศ ดังนี้

**เครื่องราชอิสริยาภรณ์สยาม**
(ฝ่ายหน้า)

**เครื่องราชอิสริยาภรณ์ต่างประเทศ**
 เดนมาร์ก :
** พ.ศ. 2455 – 80px เครื่องราชอิสริยาภรณ์แดนเนอโบร ชั้นที่ 2- นอร์เวย์ :
** พ.ศ. 2455 – 80px เครื่องราชอิสริยาภรณ์นักบุญโอลาฟ ชั้นที่ 2- จักรวรรดิออสเตรีย-ฮังการี :
** พ.ศ. 2457 – 80px เครื่องราชอิสริยาภรณ์ฟรันทซ์ โยเซ็ฟ ชั้นที่ 2- จักรวรรดิรัสเซีย :
** พ.ศ. 2458 – 80px เครื่องราชอิสริยาภรณ์นักบุญสตานิสลาส ชั้นที่ 2

**เครื่องยศ**
 20 พฤศจิกายน 2454 – โต๊ะทอง กาทอง

**อ้างอิง**
หมวดหมู่:เอกอัครราชทูตไทยประจำสหรัฐอเมริกา‎
หมวดหมู่:เอกอัครราชทูตไทยประจำสหราชอาณาจักร‎
หมวดหมู่:องคมนตรีในรัชกาลที่ 6
หมวดหมู่:บรรดาศักดิ์ชั้นพระยา
หมวดหมู่:ศิษย์เก่าจากมหาวิทยาลัยเคมบริดจ์
หมวดหมู่:สกุลสิงหเสนี
หมวดหมู่:สมาชิกกองเสือป่า